钦定古今图书集成/明伦汇编/官常典/第327卷 > 大学衍义补 > 毛恺
## 钦定古今图书集成/明伦汇编/官常典/第327卷 > 大学衍义补 > 毛恺

按《明外史王廷传》：“毛恺，字达和，江山人。嘉靖十四年
进士，授行人，擢御史。坐论洗马邹守益不当投散地，
为执政所恶，谪宁国推官，历刑部尚书。太监李芳骤
谏忤穆宗，命刑部寘重辟。恺奏芳罪未明，非所以示
天下公。芳乃得贳死。恺赠太子少保，谥端简。”